Ego Milo, dominus Noueriorum, notum facio universis quod in nostra presentia constitutus dominus Petrus de Denemoine, miles, homo meus, coram me recognovit se vendidisse, laude et assensu domine Isabellis, uxoris sue, illustri viro Th., Dei gratia regi Navarrie. Campanie et Brie comiti palatino, quicquid habebat et habere consuevit apud Parreceium. videlicet remanenciam hominum albatiorum, et omnia alia que dictus miles in predicta villa in omnibus modis et commodis possidebat et possidere consuevit, pro decem libris jam solutis. Ut hoc, vero, ratum permaneat, presentibus litteris, laude et voluntate predictorum Petri et uxoris sue Isabellis, sigillum meum apposui. Actum, anno Domini Mº CCº quadragesimo-secundo, mense marcio.